Sebarg

Bad Sebarg oder Bad Seebarg (hoochdüütsch: Bad Segeberg) is de Kreisstadt vun de Kreis Sebarg in Sleswig-Holsteen, tüschen Traav un den Grooden Sebarger an de Foot vun de 91m hoohe Kalkbarg. 

De Stadt hett 15.938 Inwahner (Stand: 31. Dezember 2006), de up en Flach vun 18,87 km² leven.

 Historie 

Sebarg verdankt sien Existenz en Gipsfelsen, de so nömmt Kalkbarg, de in dat Tietöller vun de Borgenbo to de Befestigung in dat Grenzland tüschen Sassen un Slaven rutfordern dee. Knud Lavard is as Eerst de Wichtigkeit vun de domols ruch weg 110 m hoohen Barg wies worrn un hett dor üm 1128 all en paar „mansiunculas“ (Ünnerkünfte) anleggt, um nahderhenn en Borg to buen. 1130 sünd disse Ünnerkünfte all weer in de Updrag vun Adolfs I. von Schauenborg un Holsteen, de Angst üm sien Macht un Infloot harr, wegmakt wurrn. De Mönk un Missionar vun de Wagrier un Abotriten, Vizelin, hett denn Kaiser Lothar up de strategisch Bedüüden vun de Kalkbarg upmerksam makt, worup henn de denn 1134 en Borg dorup errichten leet, de de Naam Siegesburg (dorüm Segeberg) kreeg. Karken un Klöster wurrn ok erricht. Aber as Kaiser Lothar en paar Johr later storven weer, „hett Pribislaw von Lübeck de Gelegenheit bruukt, en Röverbann tohoopsöcht un den Borgflecken Sebarg un all de Öörd ümto, in de Sassen wahnt hebbt, alltohoop togrunnslahn“ (Helmold von Bosau). Eerst 1143 wurr de Borg wedder herstellt. 

De Borg wurr an Enn’n vun de Dartigjohrige Krieg 1644 vun Sweden dör Brandschatzung zerstört, Hüdtodag sünd blots noch Resten vun de Borgbrunnen to finnen.

Siet 1924 dröfft sück de Stadt „Bad“ nömmen, aber dor weer de Tiet as Kurstadt ok all weer meest vörbi. 1884 harr dat ganze anfangen.

 Inwahnerentwicklung 
Entwicklung vun de Inwahnertall (af Mai 1987):
 1987 – 14.584
 1995 – 15.595
 2003 – 16.076
 2004 – 15.931
 2005 – 15.975
 2007 - 16.013

 Politik 
Siet de Kommunalwahl 2003 sünd de 27 Raatssitze wie folgt verdeelt: 17 Sitze för de CDU, 7 Sitze för de SPD, 2 Sitze för de Free Wählergemeinschaft BBS un en Seet för Bündnis90/De Grönen. Vörsitter vun de Stadtvertreden un dormit Börgervörstaher is Bruno Haaks (CDU).

 Bekannt Lüüd, de in de Stadt boren sünd 

 Detlev Buck
 Malte Hossenfelder
 Maria Jepsen
 Alfred von Rosen
 Julia Westlake

 Bekannt Lüüd, de längere Tiedt in de Stadt wohnt hebbt 

 Günter Willumeit

 Literatur 

 Schleswig-Holstein und Lauenburg in seinen Bädern und Sommerfrischen. Kiel o.J. (1913)
 800 Jahre Segeberg. Bad Segeberg, 1937
 Hans Siemonsen: Bad Segeberg in neun Jahrhunderten. Bad Segeberg, 1984 (ISBN 3-87883-023-8)
 Antje Erdmann-Degenhardt: Storm aber reiste nach Segeberg. Bad Segeberg, 1985 (ISBN 3-87883-025-4)
 Heimatkundliches Jahrbuch für den Kreis Segeberg, Bad Segeberg, 1987 u. a. Jahrgänge
 Friedrich Gleiss: Jüdisches Leben in Segeberg, Norderstedt, 2002 (ISBN 3-8311-3215-1)
 Werner Scharnweber: Reisebilder Kreis Segeberg, 2007 (ISBN 978-3-86108-955-1)

 Quellen 

 Weblinks 

 Websteed vun de Stadt Sebarg (hoochdüütsch)

Kategorie:Oort
Kategorie:Kreis Sebarg